Rozsah prác      

v rámci

Štúdie trvalo udržateľného rozvoja poľnohospodárstva v Záhorskej nížine

a ochrany prírodných zdrojov

v Slovenskej republike

dohodnutý medzi

Výskumným ústavom meliorácií a krajinného inžinierstva 
a
Japonskou agentúrou pre medzinárodnú spoluprácu

                Bratislava, 9. augusta 2000

Junju TAKAHASHI
vedúci
prípravného tímu štúdie
Japonská agentúra pre medzinárodnú spoluprácu		Štefan REHÁK
riaditeľ
Výskumného ústavu meliorácií a krajinného inžinierstva (VÚMKI)	

prítomný pri podpise:

		

kosignoval:	
Štefan MORÁVEK
riaditeľ
odboru medzinárodnej hospodárskej spolupráce
Ministerstva zahraničných vecí		Štefan PALACKA
riaditeľ
odboru rastlinnej výroby
Sekcia poľnohospodárstva a potravinárstva 
Ministerstvo pôdohospodárstva	

I. ÚVOD
V reakcii na požiadavku vlády Slovenskej republiky (ďalej označovaná ako “VSR“) sa vláda Japonska rozhodla vykonať Štúdiu trvalo udržateľného rozvoja poľnohospodárstva v Záhorskej nížine a ochrany prírodných zdrojov (ďalej označovaná ako “štúdia“) v súlade s príslušnými zákonmi a predpismi Japonska.

V súlade s vyššie uvedeným, Japonská agentúra pre medzinárodnú spoluprácu (ďalej označovaná ako “JICA“), ako oficiálny orgán japonskej vlády zodpovedný za realizáciu programov technickej spolupráce, uskutoční uvedenú štúdiu v spolupráci s dotknutými orgánmi Slovenskej republiky.

Predkladaný dokument uvádza rozsah prác v súvislosti s predmetnou štúdiou.

II.	CIELE ŠTÚDIE
Hlavným zámerom štúdie je:
	zlepšiť rastlinnú výrobu v Záhorskej nížine z hľadiska kvantity a kvality, berúc do úvahy jej environmentálne aspekty, v záujme ďalšieho rozvoja poľnohospodárstva v tejto oblasti.
Ciele, prostredníctvom ktorých je možné vyššie uvedený zámer dosiahnuť, sú nasledovné:
(1)	navrhnúť technické odporúčania pre optimalizáciu vodohospodárstva a pôdohospodárstva,
(2)	uskutočniť transfer technológie slovenským partnerom v priebehu štúdie.

III.	ŠTUDIJNÁ OBLASŤ
Štúdia pokrýva územie Záhorskej nížiny. Celková výmera pôdy a poľnohospodárskej pôdy je 570 km2 resp. 211 km2. (Pozri mapu lokality priloženú ako Príloha 1).

IV.	ROZSAH ŠTÚDIE
Aby bolo možné horeuvedené ciele dosiahnuť, bude štúdia pozostávať z nasledovných častí:
[Fáza 1] 
1.	Zber dát a analýza
1.1	Zozbierať a preskúmať existujúce informácie o nasledovnom:
(1)	meteorológia, hydrológia a kvalita vody
(2)	pôda, topografia a geológia
(3)	rastlinná výroba (využitie pôdy, osevné postupy, produktivita, používanie hnojív, pesticídov, atď.)
(4)	sieť závlahových a odvodňovacích systémov a ich technické/prevádzkové aspekty
(5)	príslušné zákony, predpisy a činnosť dotknutých organizácií slovenskej vlády
(6)	ostatné
1.2	Vykonať prieskum v teréne s cieľom získať dodatočné informácie
1.3	Zanalyzovať a vyhodnotiť získané informácie s cieľom definovať prioritu obmedzujúcich faktorov

[Fáza 2]
2.	Vypracovanie technických protiopatrení
2.1  Navrhnúť technické a metodické postupy zameriavajúce sa na nasledovné:
(1)	Vodohospodárstvo
-	optimalizácia pôdnych, podzemných a povrchových vôd
-	závlahové a odvodňovacie systémy
-	prevádzka, údržba a rekonštrukcia závlahových a odvodňovacích systémov
(2)	Pôdohospodárstvo
-	vodná a veterná erózia
-	zlepšenie úrodnosti pôdy
-	želateľné obhospodarovanie pôdy/osevné postupy
2.2	Vypracovať prípadovú štúdiu (štúdie) na základe vyššie uvedených odporúčaní:
(1)	vybrať lokalitu prípadovej štúdie
(2)	vypracovať optimálny plán (plány) pre vodohospodárstvo a pôdohospodárstvo
(3)	naznačiť plán(y) použitím GIS
2.3	Vypracovať závery a odporúčania

V.	ČASOVÝ HARMONOGRAM ŠTÚDIE
Štúdia bude vykonaná v súlade s predbežným harmonogramom prác uvedeným v Prílohe 2.

VI.	SPRÁVY
JICA vypracuje a predloží VSR nasledovné správy v anglickom jazyku:

	Východisková správa	: dvadsať (20) kópií na začiatku štúdie
	Priebežná správa (1)	: dvadsať (20) kópií na konci fázy I
	Predbežná správa	: dvadsať (20) kópií na začiatku fázy II
	Priebežná správa (2)	: dvadsať (20) kópií na konci prác v rámci fázy II na Slovensku
	Návrh záverečnej správy: tridsať (30) kópií na konci fázy II
Slovenská strana predloží JICA písomné pripomienky v návrhu záverečnej správy do jedného (1) mesiaca od jeho obdržania 
Záverečná správa	: tridsať (30) kópií do dvoch (2) mesiacov od obdržania pripomienok k návrhu záverečnej správy zo slovenskej strany

VII. ZÁVäZKY VSR
1.	V záujme hladkej realizácie štúdie príjme VSR nižšie uvedené potrebné opatrenia:
(1)	Zaistí bezpečnosť študijného tímu.
(2)	Povolí členom študijného tímu vstup, výstup a pobyt na území Slovenska počas plnenia ich povinností a oslobodí ich od povinnosti registrácie cudzincov a od konzulárnych poplatkov.
(3)	Oslobodí členov študijného tímu od daní, ciel a iných poplatkov v súvislosti so zariadením, prístrojmi a iným materiálom dovezeným a vyvezeným z územia Slovenska za účelom vykonania štúdie.
(4)	Oslobodí členov študijného tímu od dane z príjmu a iných poplatkov akéhokoľvek druhu vymeraných z alebo v súvislosti s akýmkoľvek príjmami či diétami vyplatenými členom študijného tímu za ich služby poskytnuté v súvislosti s realizáciou štúdie.
(5)	Zabezpečí študijnému tímu potrebné vybavenie pre prevod a čerpanie prostriedkov poskytnutých Slovensku zo strany Japonska v súvislosti s realizáciou štúdie.
(6)	Zabezpečí povolenie členom študijného tímu vstupovať na súkromný majetok a do obecne neprístupných priestorov za účelom realizácie štúdie.
(7)	Zabezpečí členom študijného tímu povolenie vyviesť zo Slovenska do Japonska všetky dáta a dokumenty, vrátane fotografií a máp, ktoré sú relevantné k predmetnej štúdii, a
(8)	Poskytne zdravotnú starostlivosť podľa potreby. Náklady na ňu budú znášať členovia študijného tímu. 

2.	VSR bude znášať všetky prípadné nároky vznesené voči členom študijného tímu v dôsledku, v priebehu či v súvislosti s plnením ich povinností pri realizácii štúdie, okrem prípadov, kedy sú takéto nároky vznesené  v dôsledku hrubej nedbalosti či úmyselného konania zo strany členov študijného tímu.

3.	VÚMKI bude pôsobiť ako partnerská agentúra vo vzťahu k členom študijného tímu a zároveň ako koordinačný orgán vo vzťahoch s vládnymi a nevládnymi organizáciami v záujme hladkej realizácie štúdie.

4.	VÚMKI, na vlastné náklady a v spolupráci s inými dotknutými organizáciami, poskytne členom študijného tímu nasledovné:
(1)	Dostupné dáta a informácie súvisiace so štúdiou.
(2)	Pracovníkov zo slovenskej strany.
(3)	Vhodné kancelárske priestory a vybavenie v Bratislave.
(4)	Poverovacie listiny a identifikačné preukazy.

VIII.  ZÁVäZKY JICA
V záujme realizácie štúdie príjme JICA nasledovné opatrenia:
(1)	Vyšle, na vlastné náklady, študijné tímy na Slovensko.
(2)	V priebehu štúdie uskutoční transfer technológie slovenským partnerom.

IX.	KONZULTÁCIE
JICA a VÚMKI budú udržiavať stálu vzájomnú komunikáciu a budú navzájom konzultovať všetky záležitosti, ktoré môžu v priebehu štúdie, alebo v súvislosti s ňou, vzniknúť.

PRÍLOHA 2

PREDBEŽNÝ HARMONOGRAM PRÁC

\ mesiac
	1	2	3	4	5	6	7	8	9	10	11	12	13	14	15	16	17	18	19	

Práca na Slovensku

Práca v Japonsku

Štádiá
				Fáza 1										Fáza 2						

Správy
	     
IC/R						
P/R((1)		
It/R			
	
P/R((2)			
DF/R			
F/R	

(Poznámky)	Ic/R	: Východisková správa
		P/R(1)	:  Priebežná správa (1)
		It/R	:  Predbežná správa
		P/R(2)	:  Priebežná správa (2)
		Df/R	:  Návrh záverečnej správy
                        F/R      :  Záverečná správa
		  	:  Pripomienky k Df/R zo slovenskej strany	

PRÍLOHA 1
Preklad popisky k mape:

LOCATION MAP	:	MAPA LOKALITY
Study Area		:	Študijná oblasť